**PROGRAMUL NAȚIONAL 2021-2027 AZIL MIGRAȚIE ȘI INTEGRARE**

**GHIDUL SPECIFIC aferent apelului de proiecte**

Cod: AM31E

**Operațiunea 2: Consiliere si asistenta materiala acordata migranților aflați in custodie publică ori care fac obiectul unei decizii de returnare;**

Autoritatea de program responsabilă de organizarea apelului: Organismul Intermediar FAMI, Inspectoratul General pentru Imigrări din Ministerul Afacerilor Interne (AM)

|  |  |  |
| --- | --- | --- |
| Versiune ghid | Data aprobării ghidului | Modificări fața de versiunea anterioară |
| 1.0 | 30.10.2023 | versiunea inițială, aprobată de șeful OI nr. 1/30.10.2023 |
|  |  |  |
|  |  |  |

# Cuprins

[SUMAR](#_Toc145936601)

[A. Preambul, aspecte generale](#_Toc145936602)

[B. Programul național, context](#_Toc145936603)

[C. Obiectiv, intervenții, acțiuni eligibile, impact așteptat](#_Toc145936604)

[D. Indicatori de realizare și de rezultat, grup țintă](#_Toc145936605)

[E. Bugetul disponibil, rate de cofinanțare](#_Toc145936606)

[F. Tipul apelului, calendar și termene](#_Toc145936607)

[G. Beneficiari eligibili](#_Toc145936608)

[H. Reguli specifice apelului](#_Toc145936609)

[I. Eligibilitate, admisibilitate și documente](#_Toc145936610)

[J. Evaluarea, selecția, criteriile de evaluare](#_Toc145936611)

[K. Revizuirea ghidului specific](#_Toc145936612)

[L. Cum se depune o cerere de finanțare](#_Toc145936613)

[M. Ajutor, întrebări](#_Toc145936614)

[N. Important !](#_Toc145936615)

[Anexa 1 Cererea de finanțare – model](#_Toc145936616)

[Anexa 2 Grila de evaluare - Criterii de admisibilitate și criterii de calitate](#_Toc145936617)

# SUMAR

|  |  |
| --- | --- |
| Cod (id) apel | AM31E |
| Fondul | FAMI Fondul pentru Azil, Migrație și Integrare |
| Programul național (nr. CCI) | Programul național 2021-2027 Azil, Migrație și Integrare 2021RO65AMPR001 |
| Obiectivul specific | OS3 - Returnare |
| Măsura de intervenție PN | OS3.1 Dezvoltarea și îmbunătățirea infrastructurii, procedurilor și serviciilor, în conformitate cu acquis-ul Uniunii și a priorităților de politică, inclusiv prin asigurarea unei abordări integrate și coordonate a gestionării returnărilor, pentru o returnare eficace,demna și durabilă și pentru reducerea factorilor care stimulează migrația ilegală |
| Bugetul disponibil alocat apelului (FEN) și moneda apelului | 3.100.000 lei |
| Curs InforEuro aplicabil | 4,9768 lei (curs euro luna februarie) |
| Rata(e) de cofinanțare (CFN) | 98% |
| Tip apel | Apel deschis cu depunere la termen |
| Data lansării apelului | 19.02.2024 |
| Termen limită (data și ora) pentru transmiterea cererilor de finanțare | 19.03.2024 (ora 16.00) |
| Beneficiari eligibili – sinteză *detalii în* G. Beneficiari eligibili | Entități private/publice |
| Principalele reguli specifice apelului *detalii în H.* Reguli specifice apelului | Cost total eligibil maxim / proiect = 4.040.000 lei (98%)  Pragul minim de calitate total = 70 puncte |

# A. Preambul, aspecte generale

1. Prezentul ghid specific este adresat solicitanților care doresc să obțină finanțare nerambursabilă pentru proiecte în cadrul **Programului Național 2021-2027 Azil, Migrație și Integrare**
2. Apelul de proiecte este lansat în conformitate cu Calendarul lansării apelurilor de proiecte versiunea 1.2 aprobat de către Comitetul Director la data de 30.01.2024 și este organizat de Organismul Intermediar FAMI (OI), Inspectoratul General pentru Imigrări (IGI) din Ministerul Afacerilor Interne (MAI).
3. Înainte de completarea cererii de finanțare, este **foarte important** să vă asigurați că ați parcurs toate informațiile prezentate în **Ghidul general aferent Programelor naționale 2021-2027 Afaceri Interne** și în **prezentul Ghid specific**, inclusiv toate cerințele și modele din anexele acestora, și să vă asigurați că ați înțeles toate aspectele legate de specificul acțiunilor și intervențiilor care se pot califica pentru finanțare nerambursabilă.
4. Cadrul legal specific programului național este stabilit prin:

* Regulamentul (UE) 2021/1147 de instituire a Fondului Azil, Migrație și Integrare, denumit în continuare Regulament specific,
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, denumit în continuare RDC,
* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri,
* Hotărârea nr. 868/2022 privind stabilirea sistemului de management și control în vederea gestionării programelor naționale Afaceri interne pentru perioada 2021-2027,
* Ordonanța de urgență nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027,
* Hotărârea nr. 463/2023 pentru aprobarea Normelor metodologice de aplicare a Ordonanței de urgență a Guvernului nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027,
* Ordinul nr. 120/2022 pentru stabilirea componenței și atribuțiilor Comitetului de monitorizare și Comitetului director pentru programele naționale Afaceri interne 2021-2027
* Ordinul nr. 107/2023 pentru aprobarea regulilor de eligibilitate și de utilizare aferente fondurilor europene dedicate Afacerilor interne pentru perioada 2021-2027
* Ordinul nr. 82/2023 privind aprobarea Procedurii aplicabile beneficiarilor privați pentru atribuirea contractelor de furnizare, de servicii sau lucrări finanțate din fonduri europene dedicate afacerilor interne 2021-2027.
* Legea 194/2002 privind regimul străinilor în România, republicată, cu modificările și completările ulterioare.

1. Prezentul ghid specific stabilește următoarele:
   * Contextul lansării apelului de proiecte
   * Obiectiv, intervenții, acțiuni eligibile, impact așteptat
   * Indicatori, grup țintă
   * Bugetul disponibil, rate de cofinanțare, tipul apelului de proiecte, calendar și termene
   * Beneficiari eligibili, reguli specifice apelului
   * Eligibilitate, admisibilitate și documente
   * Evaluarea și selecția proiectelor, criteriile de evaluare
   * Revizuirea ghidului specific, recomandări importante
   * Cum se solicită finanțare, modelul cererii de finanțare
   * Criteriile de evaluare generale și specifice, admisibilitate și calitate.
2. Prevederile prezentului ghid se completează cu regulile generale stabilite prin **Ghidul general aferent Programelor Naționale 2021-2027 Afaceri Interne**, care cuprinde reguli, cerințe și precizări generale care trebuie respectate de aplicant (beneficiar și cobeneficiari, după caz), pentru accesarea finanțării și ulterior, pentru implementarea proiectului. Ghidul general cuprinde definiții și precizări, precum și responsabilități, obligații și drepturi ale aplicantului (beneficiarului și cobeneficiarilor, după caz) în principal privind:

* comunicarea electronică și calcularea termenelor
* reguli și recomandări pentru aplicanți
* ghidul de eligibilitate
* ghidul de comunicare și vizibilitate
* implementarea proiectului, condiții generale referitoare la: pista de audit, evidența contabilă, conflictul de interese, măsuri antifraudă, drepturi fundamentale, protecția datelor personale, confidențialitatea, protecția informațiilor sensibile, dreptul de proprietate, dreptul de utilizare, raportări continue și periodice, cereri de plată, mecanismul prefinanțării, mecanismul rambursării, plăți în cadrul proiectelor în parteneriat, controale de gestiune, monitorizarea, audit și evaluare, sustenabilitate rezultatelor, cedarea drepturilor, nereguli, suspendarea plăților, corecții financiare, restituirea sumelor neutilizate / plătite excedentar, modificări la contractul/decizia de finanțare, comunicări, încetarea contractului/deciziei de finanțare, forța majoră, contestații, litigii, contract/decizie de finanțare – model, raport de progres al proiectului, cererea de plată – model, notificare de modificare contract/decizie de finanțare – model.

# B. Programul național, context

1. **Fondul Azil, Migrație și Integrare** a fost instituit la nivel european pentru a finanța operațiuni care să contribuie la obiectivul de politică:

|  |
| --- |
| Contribuția la gestionarea eficace a fluxurilor migratorii și la punerea în aplicare, consolidarea și dezvoltarea politicii comune în domeniul azilului și a politicii comune în domeniul imigrației, în conformitate cu acquis-ul relevant al Uniunii și cu respectarea deplină a obligațiilor internaționale ale Uniunii și ale statelor membre care decurg din instrumente internaționale la care sunt parte. |

1. Prioritățile naționale care vor fi abordate de România în perioada de finanțare 2021-2027 sunt stabilite prin **Programul național** 2021-2027 Azil, Migrație și Integrare, aprobat de Comisia Europeană.
2. Versiunea programului național în vigoare la data lansării apelului este **2.0** și este publicată pe siteul AM[[1]](#footnote-2) .
3. În domeniul de intervenție al acestui apel, Programul Național include, asistență pentru returnare și servicii pentru grupul țintă identificat - migrații cu ședere ilegală pe teritoriul RO, în special prin asistență și consiliere juridică, interpretare și traduceri, asistență socială,materială și medicală, consiliere psihologică, psihoterapie de criză, de traumă, expertize medicale pentru stabilirea vârstei, activități culturale și recreaționale pentru RTT luați în custodie publică în centrele închise, activități educaționale pentru minorii care însoțesc persoanele care fac obiectul unei decizii de

returnare, inclusiv accesul la școală; furnizarea de materiale de bază, alimentare, sanitare, educaționale, îmbrăcăminte, conform nevoilor grupului țintă; servicii în centrele de custodie publică pentru grupul țintă, cum ar fi servicii de catering, acces la internet, telefonie, televiziune; asistență financiară pentru asigurarea mijloacelor de subzistență și de transport după sosirea în țara de origine sau de destinație;

1. La nivel național, scopul acestui apelul se raportează la obligațiile stabilite prin Ordonanța de Urgență nr. 194 din 12.12.2002 privind regimul străinilor în România, republicată, cu modificările și completările ulterioare, luând în considerare prevederile art. 103 și 104 referitoare la condițiile șederii resortisanților în centrele de custodie, respectiv la drepturile de care aceștia beneficiază pe durata măsurii custodiei publice (asistență juridică, medicală, socială). Totodată, prin raportare la interesul superior al copilului, în cuprinsul art. 104, pct. 6 și 7, respectiv art. 131 și 132 din același act normativ, este reglementat regimul juridic al străinilor minori aflați pe teritoriul României (*atât din centrele de custodie publică cât și a celor neînsoțiți aflați pe teritoriul României*)

De asemenea, art. 97 din Ordonanța de Urgență nr. 194 din 12.12.2002 privind regimul străinilor în România, republicată, cu modificările și completările ulterioare, reglementează garanțiile în așteptarea returnării, în cazul străinilor aflați în ședere ilegală pe teritoriul României, în termenul pentru plecarea voluntară ori în perioada suspendării executării obligației de returnare, astfel că măsurile întreprinse de autoritățile trebuie să fie luate prin raportare la nevoile acestora speciale.

1. În ceea ce privește legislația incidentă la nivel european, la punctul 10 al preambulului Directivei 2008/115/CE a Parlamentului European și a Consiliului din 16 decembrie 2008 *privind standardele și procedurile comune aplicabile în statele membre pentru returnarea resortisanților țărilor terțe aflați în ședere ilegală*, se face trimitere la faptul că statele membre trebuie să se asigure o mai bună asistență și consiliere pentru returnare resortisanților țărilor terțe și să utilizeze cât mai bine posibilitățile de finanțare corespunzătoare oferite de Fondul european pentru returnare.

De asemenea, în cuprinsul art. 10 referitor la returnarea și îndepărtarea minorilor neînsoțiți, se precizează faptul că organismele corespunzătoare, altele decât cele care efectuează returnarea, trebuie să furnizeze asistență adecvată, acordând importanța cuvenită interesului superior al copilului.

Totodată, art. 17 reglementează luarea în custodie publică a minorilor și familiilor, măsura fiind luată numai în ultimă instanță și pentru perioada de timp pertinentă cea mai scurtă cu putință, cu accent pe respectarea interesului superior al copilului, considerent primordial în acest context.

1. Pentru aplicarea unitară a acestei directivei returnare, la nivelul Comisiei Uniunii Europene s-a aprobat *Manualul de returnare*, document ce conține orientări comune și recomandări pentru a fi folosite de către autoritățile competente ale statelor membre, în exercitarea activităților legate de returnare, în conformitate cu standardele internaționale relevante. În ceea ce privește natura asistenței din partea organismelor competente, aceasta ar trebui să înceapă cât mai devreme, fiind necesar a fi un proces continuu și stabil, făcându-se trimitere de asemenea și la Convenția cu privire la drepturile copiilor, document care definește toate drepturile minorilor respectiv responsabilitățile statelor semnatare.
2. Analizând situația statistică aferentă anului 2023, în perioada 1 ianuarie 2023 – 31.12.2023, în centrele de cazare a străinilor luați în custodie publică Arad și Otopeni au fost introduși un număr de 1317 resortisanți terți, în cazul acestora fiind dispusă măsura îndepărtării sub escortă de pe teritoriul României ca urmare a incidenței unui risc de sustragere, așa cum este reglementat de Ordonanța de Urgență nr. 194 din 12.12.2002 privind regimul străinilor în România, republicată, cu modificările și completările ulterioare.

Totodată, numărul de decizii de returnare emise în perioada de referință mai sus-menționată este de 3238 (cu risc de sustragere incident) și 3988 decizii cu termen de plecare voluntară, numărul resortisanților terți îndepărtați de pe teritoriul României, în anul 2023, fiind de 1222.

Prin raportare la numărul total de străini introduși în custodie publică și îndepărtați de pe teritoriul României, în anul 2023, un număr de 19 străini au fost conduși cu escortă până în țara de origine.

# C. Obiectiv, intervenții, acțiuni eligibile, impact așteptat

1. Proiectele finanțate în cadrul acestui apel de proiecte trebuie să demonstreze în mod convingător modul în care vor urmări să contribuie la următorul **obiectiv specific** din programul național:

|  |
| --- |
| OS3 - Contribuția la combaterea migrației ilegale, la asigurarea returnării și readmisiei mai eficace, mai sigure și mai demne și promovarea și contribuția la reintegrarea inițială efectivă în țările terțe |

1. Scopul acestui apel de proiecte este să finanțeze proiecte care să asigure implementarea **măsurii de intervenție** din programul național, menționat în continuare:

|  |
| --- |
| OS3.1 Dezvoltarea și îmbunătățirea infrastructurii, procedurilor și serviciilor, în conformitate cu acquis-ului Uniunii și a priorităților de politică, inclusiv prin asigurarea unei abordări integrate și coordonate a gestionării returnărilor, pentru o returnare eficace, demnă și durabilă și pentru reducerea factorilor care stimulează migrația ilegală |

1. Proiectele care pot fi finanțate în cadrul acestui apel de proiecte trebuie să abordeze **măsurile de implementare** stabilite prin anexa II (Măsuri de punere în aplicare) la regulamentul specific, precum și să sprijine în special **acțiunile** stabilite prin anexa III (Domeniul de aplicare al sprijinului) la regulamentul specific, menționate în continuare:

|  |
| --- |
| **Anexa II.3**  (b) sprijinirea unei abordări integrate și coordonate a gestionării returnărilor, la nivelul Uniunii și la nivelul statelor membre, și a dezvoltării de capacități pentru o returnare eficace, demnă și durabilă, precum și reducerea factorilor care stimulează migrația ilegală;  **Anexa III.4**  (g)asistența pentru returnare, în special pentru returnarea voluntară asistată, și informații cu privire la programele de returnare voluntară asistată, inclusiv prin furnizarea de orientări specifice pentru copiii supuși procedurilor de returnare; |

1. Proiectele finanțate trebuie să se încadreze în unul dintre **tipurile de intervenții** stabilite în tabelele din Anexa VI la Regulamentul specific, menționate mai jos. Un proiect trebuie încadrat într-un singur tip (cod) din fiecare tabel din Anexa VI. În situația în care proiectul s-ar încadra în două sau mai multe tipuri (coduri) de intervenție, atunci proiectul va fi asociat tipului (codului) de intervenție majoritar, având în vedere costul total eligibil aferent fiecărui tip (cod) de intervenție.

|  |
| --- |
| **Domeniul de intervenție - Tabel 1**  003. Proceduri de returnare  **Tipul de acțiune - Tabel 2**  011 Furnizarea de asistență și servicii de sprijin pentru resortisanții țărilor terțe  **Dimensiunea de implementare - Tabel 3**  001 Acțiuni care intră sub incidența articolului 15 alineatul (1) 75%  **Dimensiunea specifică - Tabel 4**  003 Niciuna dintre variantele de mai sus |

1. Impactul preconizat generat de implementarea unui proiect trebuie să fie relevant pentru domeniul apelului de proiecte, respectiv în cererea de finanțare trebuie să se prezinte cum va contribui proiectul la:

Acordarea asistenței pentru returnare și servicii adaptate nevoilor, pentru grupul țintă identificat, în special prin asistență materială și consiliere adecvată pentru returnare

1. Principalele rezultate ale proiectelor finanțate trebuie să includă:

|  |  |
| --- | --- |
| **Rezultat** | **Valoare preconizată** |
| Numărul persoanelor din grupul țintă (adulți și minori)asistate material atât centrele de custodie publică ori plasament, cât și a persoanelor aflate în faza de pre-returnare, în cazul deciziilor cu termen prevăzut pentru plecarea voluntară | Minim 840 |
| Numărul de persoane care au beneficiat de informare și consiliere cu privire la operațiunile de returnare forțată, reguluie ce trebuie respectate pe timpul operațiunilor de returnare forțată, precum și cu privire la drepturile și obligațiile pe care aceștia le au în perioada custodiei publice | Minim 800 |
| Numărul de persoane asistate material la returnarea efectivă | Minim 450 |
| Numărul de pachete acordate în vederea asigurării asistenței materiale | Minim 14.000 |

1. **Cerințe minime** solicitate beneficiarului în vederea îndeplinirii obiectivelor și rezultatelor stabilite în cadrul acțiunii.

În vederea îndeplinirii condițiilor minime, activitățile din cadrul proiectului vor avea în vedere următoarele:

* persoanele din grupul țintă vor fi informate și consiliate referitor la operațiunile de returnare forțată, regulile ce trebuie respectate pe timpul operațiunilor de returnare forțată, precum și asupra regulilor, drepturile și obligațiile pe perioada șederii în centrele de cazare. De asemenea, vor beneficia de educație sanitară și îndrumare privind gestionarea situațiilor zilnice (utilizarea facilităților in centrele de cazare, prevenirea incendiilor și alte măsuri de siguranță);
* asigurarea asistenței materiale persoanelor din grupul țintă, adaptată nevoilor individuale atât în perioada custodiei publice/plasament cât și în faza de pre-returnare, în cazul deciziilor de returnare care prevăd un termen pentru plecarea voluntară.
* Asistența materială va consta în îmbrăcăminte, articole igienico-sanitare, alimente, medicamente și materiale medicale (ochelari, ortoze etc.), decontarea tratamentelor și expertizelor medicale;
* asigurarea asistenței cu caracter medical va fi asigurată persoanelor din grupul țintă doar dacă acestea vor prezenta o recomandare medicală valabilă în perioada în care se află în centrele de custodie publică;
* acoperirea cheltuielilor aferente expertizelor medico-legale, cum ar fi cele pentru stabilirea vârstei sau determinarea paternității, solicitate de către străinii cărora le-a fost emisă o decizie de returnare, aflați în centrele de custodie publică, dacă acestea sunt justificate, cu excepția cazurilor în care efectuarea acestora reprezintă o obligație a autorităților române conform prevederilor legale în vigoare;
* diseminarea de informații sintetizate atât la nivelul fiecărei structuri teritoriale de imigrări cât și a centrelor de cazare a străinilor luați în custodie publică Arad și Otopeni, informații care să facă posibilă cunoașterea de către grupul țintă a obiectivului proiectului, precum accesibilitatea asistenței oferite în cadrul acestuia.

Astfel, vor fi stabilite nevoile concrete ale categoriilor vulnerabile cazate în centrele de custodie, cheltuielile efectuate urmând a fi acoperite din proiect.

Totodată, vor putea fi achiziționate echipamente, materiale și servicii de altă natură decât cele menționate, pentru acoperirea altor nevoi justificate (recreație, cultură, informare, curățenie etc.) ale resortisanților luați în custodie publică.

Toate formele de asistență menționate vor fi acordate atât minorilor care însoțesc părinții în perioada custodiei publice în centrele de cazare ale IGI, pe baza unei evaluări individuale a cerințelor acestora, cât și a acelora neînsoțiți aflați în plasament.

# D.Indicatori de realizare și de rezultat, grup țintă

1. Având în vedere cadrul de performanță aferent programului național, proiectele finanțate trebuie să contribuie la atingerea valorilor țintă și obiectivelor de etapă aferente indicatorilor comuni de program (de realizare și de rezultat) stabiliți prin Programul Național, ținând cont de definițiile și precizările din **METODOLOGIA pentru stabilirea cadrului de performanță** aferent Programului național 2021-2027 Azil, Migrație și Integrare, publicată pe siteul AM[[2]](#footnote-3).
2. **Proiectele propuse trebuie să contribuie la realizarea indicatorilor comuni de program** (valorilor țintă stabilite prin programul național), menționați în continuare:

|  |  |
| --- | --- |
| **Indicator de program (tip, cod și titlul)** | **Valoarea țintă PN** |
| Indicatori de realizare  N/A |  |
| Indicatori de rezultat |  |
| N/A |  |

1. Complementar indicatorilor comuni de program, performanța proiectelor propuse va fi monitorizată și pe baza următorilor indicatori specifici de program:

|  |
| --- |
| S.4 Număr de resortisanți ai țărilor terțe cărora li s-a emis o decizie de returnare și care au beneficiat de sprijin/asistență - va fi completat de către solicitanți |

1. Proiectele finanțate trebuie să vizeze unul sau mai multe dintre următoarele **grupuri-țintă principale / categorii de participanți** (persoane care beneficiază direct de un proiect, fără a fi responsabile cu inițierea și implementarea proiectului):

|  |
| --- |
| * Străinii cu ședere ilegală pe teritoriul României aflați în custodie publică în vederea punerii în aplicare a măsurii îndepărtării sub escortă de pe teritoriul României ori care fac obiectul unei decizii de returnare care prevede un termen pentru plecarea voluntară |

# E. Bugetul disponibil, rate de cofinanțare

1. Bugetul disponibil alocat (FEN) și moneda apelului:

|  |
| --- |
| 3.100.000 lei |

1. Rata/ratele de cofinanțare(rata CFN), respectiv rata dintre contribuția financiară nerambursabilă (CFN), care este formată din finanțarea europeană nerambursabilă (FEN) și finanțarea națională nerambursabilă (FNN), și costul total eligibil, este/sunt:

|  |  |
| --- | --- |
| **%CFN** | **Detaliere pe surse, condiții** |
| **98%** | Rata de cofinanțare standard  din care, rata FEN: 75% și rata FNN: 23% |

1. În funcție de cererile de finanțare primite și de rezultatele evaluării, Organismul Intermediar poate decide să nu acorde toate fondurile disponibile aferente bugetului apelului.
2. Proiectele care au atins pragul de calitate, dar care sunt necalificate pentru finanțare din cauza bugetului insuficient, vor fi trecute pe o **Listă de rezervă**: DA

# F. Tipul apelului, calendar și termene

|  |  |
| --- | --- |
| 1. Tipul apelului de proiecte | *Apel deschis cu depunere la termen* |
| 1. Data lansării apelului de proiecte | 19.02.2024 |
| 1. Termen limită (data și ora) pentru transmiterea cererii de finanțare | 19.03.2024 (ora 16.00) |
| 1. Evaluare și selecția cererilor de finanțare (orientativ) | 20.05.2024 |
| 1. Comunicarea rezultatelor evaluării și selecției (orientativ) | 27.05.2024 |
| 1. Semnarea contractului/decizie de finanțare (orientativ) | 27.06.2024 |

# G. Beneficiari eligibili

1. Entitățile (beneficiar și cobeneficiari, după caz) eligibile pentru finanțare sunt:

|  |
| --- |
| Instituții publice din România, asociații/fundații cu personalitate juridică constituite în România, instituții de învățământ/ cercetare autorizate în România sau organizații internaționale, cu respectarea literelor b), c) și d) ale articolului 1 din OMAI 107/20 iulie 2023 privind regulile de eligibilitate și de implementare aferente fondurilor europene dedicate Afacerilor Interne 2021-2027. |

1. Sunt eligibile pentru finanțare și entitățile stabilite în alt stat membru al Uniunii Europene sau într-un stat terț, numai în calitate de cobeneficiar, în parteneriat cu o entitate care este beneficiar eligibil conform pct. 1.
2. Eligibilitatea beneficiarului și cobeneficiarilor, după caz, precum și capacitatea operațională și financiară, trebuie demonstrată conform precizărilor și documentelor suport menționate în modelul cererii de finanțare. Va fi verificată de către OI în baza următoarelor documente:

* Copia ultimul bilanţ depus, împreună cu anexele;
* Hotărârea judecătorească de înfiinţare, definitivă şi irevocabilă, care să ateste personalitatea juridică a organizaţiei;
* ~~Î~~nregistrările efectuate în registrul național al ONG (link mj) din care să rezulte că nu face obiectul unei proceduri de dizolvare sau de lichidare ori că se află în stare de dizolvare sau de lichidare, în conformitate cu prevederile OUG nr.26/2000;
* Unde este cazul, partener(i), autorităţi / instituţii publice locale / naţionale care au fost înfiinţaţi şi funcţionează în baza unor acte normative care sunt publicate în Monitorul Oficial, Partea I, o referire detaliată la documentele respective va fi suficientă (numele actului normativ, numărul şi data acestuia, indicarea articolului(lelor) şi paragrafului(elor) relevante, precum şi numărul şi data Monitorului Oficial);
* Pentru solicitanţi şi, unde este cazul, partener(i), care sunt organizaţii internaţionale: documentele de recunoaştere a funcţionării în România /o referire detaliată la actele normative care atestă acest lucru şi sunt publicate în Monitorul Oficial, Partea I (numele actului normativ, numărul şi data acestuia, indicarea articolului(lelor) şi paragrafului(elor) relevante, precum şi numărul şi data Monitorului Oficial);
* Certificat de Înregistrare Fiscală;
* Cazier fiscal[[3]](#footnote-4), eliberat de administraţia financiară;
* Certificat de atestare fiscală, eliberat de administraţia financiară
* Pentru solicitanți și, unde este cazul, parteneri stabiliți în alte state membre UE, documente de natura celor menționate, în conformitate cu legislația internă a statului în care își au sediul, însoțite de traducerea legalizată a acestora în limba română.

Tododată, în vederea verificării capacității operaționale și financiare, beneficiarul va anexa[[4]](#footnote-5) cerererii de finanțare, următoarele documente:

* Copia celui mai recent raport anual de activitate[[5]](#footnote-6)
* Cel mai recent statut autentificat al organizaţiei şi Certificatul de înscriere în Registrul Asociaţiilor şi Fundaţiilor (unde este cazul, în conformitate cu legislaţia în vigoare)
* Certificat privind datoriile la impozite şi taxe locale, din care să reiasă că solicitantul nu are datorii la bugetul local
* Formularul de identificare financiară
* Centralizator privind salarizarea practicată de solicitant și parteneri (după caz) pentru funcțiile propuse în echipa, inclusiv state de plată pe ultimele 12 luni

De asemenea, în vederea verificării conformității cererii de finanțare cu cerințele tehnice prevăzute în ghidul specific, solicitanții vor anexa un document (word) care va cuprinde descrierea detaliată a activităților proiectului.

# H. Reguli specifice apelului

1. Termenul limită pentru implementarea proiectului, respectiv perioada de eligibilitate:

|  |
| --- |
| **maximum 24 de luni** de la semnarea contractului/decizie de finanțare.  Perioada de eligibilitate se poate prelungi cu maximum 50% din perioada de eligibilitate  inițială, numai în cazuri temeinic justificate. |

1. Punctajul minim necesar care trebuie obținut pentru calificarea proiectului la finanțare, în etapa de evaluare calitativă, respectiv **pragul de calitate**:

|  |  |  |  |
| --- | --- | --- | --- |
| **Cod** | **Secțiuni / criterii de evaluare calitativă** | **Pragul (minim) de calitate** | **Punctaj total maxim** |
| Praguri de calitate pe secțiuni | | | |
| A | **Relevanță și coerență** - măsura în care proiectul propus contribuie la realizarea obiectivelor din documentele strategice relevante și la soluționarea nevoilor specifice ale grupului țintă | 20 | 40 |
| B | **Eficiență și eficacitate** - măsura în care rezultatele preconizate contribuie la atingerea obiectivelor propuse, prin utilizarea optimă a resurselor financiare în termeni de rezonabilitate a costurilor, fundamentarea bugetului, respectarea plafoanelor prevăzute | 20 | 40 |
| C | **Impact și sustenabilitate** - măsura în care cererea de finanțare va genera efecte semnificative, potențial transformatoare, și va asigura continuarea valorificării rezultatelor obținute după încetarea sursei de finanțare | 10 | 20 |
| **Prag de calitate total, punctaj total** | | **70** | **100** |
| Praguri de calitate pe criterii | | n/a | n/a |

1. Proiecte propuse care obțin un punctaj mai mare sau egal decât pragul de calitate pe secțiune/secțiuni/criteriu/criterii și mai mare sau egal decât pragul de calitate total, menționate la pct. 2, se pot califica pentru finanțare, în limitele bugetului disponibil pentru apel. Celelalte propuneri vor fi respinse.
2. Costul total eligibil (TCE) minim pe proiect.

|  |
| --- |
| **N/A** |

1. Costul total eligibil (TCE) maxim pe proiect.

|  |
| --- |
| 4.040.000 lei |

1. Modalitatea(ățile) de finanțare a costurilor:

|  |
| --- |
| RECO real\_cost  REAM real-amortizare  RENA real-în\_natură  SCCU SCO-cost\_unitar  SCSF SCO-sume forfetare  SCRF SCO-rată forfetară  SC20 SCO-PER rata 20%CD  SC40 SCO-CD rată 40%PER  SCBU SCO-buget  IND15 IND rata 15%CDP  IND07 IND rată 7%CD |

1. Reguli specifice de eligibilitate:

|  |
| --- |
| N/A |

1. Alte reguli, limitări, plafoane specifice apelului

|  |
| --- |
| Grupul țintă să nu aibe statutul de tolerat pe teritoriul României, respectiv să nu facă obiectul proiectului care vizează sprijinirea returnării voluntare asistate, pentru a nu risca o eventuală suprapunere. |

1. Particularități generale

|  |  |  |
| --- | --- | --- |
| **cod** | **întrebare** | **răspuns** |
| AJU | Apelul poate include ajutoare de stat sau ajutoare de minimis? | NU |
| PPP | Apelul poate include PPP parteneriat public privat? | NU |
| IFN | Apelul poate include sprijin sub forma de instrumente financiare? | NU |
| TVA | Apelul poate include proiecte cu un cost total (inclusiv TVA) mai mare de 5 milioane EUR ? | NU |
| C94 | Apelul poate include proiecte care intră sub incidența art. 94 RDC - cost simplificat anexă PN ? | NU |
| C95 | Apelul poate include proiecte care intră sub incidența art. 95 RDC - cost simplificat anexă PN? | NU |
| OIS | Apelul poate include operațiuni de importanță strategică, cf. art.2(5) + art.22(3) RDC? | NU |

# I. Eligibilitate, admisibilitate și documente

1. Regulile generale de eligibilitate și de admisibilitate sunt prevăzute în **Ghidul general aferent Programelor Naționale 2021-2027 Afaceri Interne,** publicat pe siteul AM pe pagina dedicată: <https://fed.mai.gov.ro/fed-2021-2027/ghidul-general/>.
2. Regulile specifice de eligibilitate și de admisibilitate sunt prevăzute în secțiunea H. Reguli specifice apelului a prezentului ghid.
3. Pentru a primi finanțare, **cererea de finanțare** trebuie completată conform modelului, instrucțiunilor și precizărilor, prevăzute în **anexa nr. 1 la prezentul ghid specific**, având în vedere toate regulile generale/specifice menționate/prevăzute în prezentul ghid.
4. Cererea de finanțare trebuie să fie completată și să conțină toate informațiile solicitate, anexele și documentele suport, menționate în Ghidul general și în prezentul Ghid specific.
5. Anexele obligatorii la cererea de finanțare sunt menționate în secțiunea D a modelului cererii de finanțare.

# J. Evaluarea, selecția, criteriile de evaluare

1. Activitatea de verificare, evaluare și selecție a proiectului propus se efectuează, în conformitate cu **Metodologia și criteriile pentru selecția proiectelor finanțate din Programele Naționale 2021-2027 Afaceri Interne***,* aprobată de către Comitetul de Monitorizare, publicată de siteul AM[[6]](#footnote-7),
2. Activitatea de verificare, evaluare și selecție a proiectului propus se efectuează **exclusiv** în baza cererii de finanțare transmise de aplicant, care include anexele, documentele suport aferente și răspunsurile la clarificările solicitate.
3. Etapele privind verificarea, evaluarea și selecția proiectului propus se realizează de **Comisia de evaluare**, constituită la nivelul autorității de management, conform procedurii specifice aprobate la nivelul acesteia.
4. În **etapa de evaluare administrativă**, fiecare membru al comisiei de evaluare va analiza și verifica respectarea criteriilor de admisibilitate menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:

* criteriile generale de admisibilitate, stabilite prin anexa nr. 1 la metodologia susmenționată, și
* următoarele criterii specifice de admisibilitate:

|  |
| --- |
| N/A |

1. În **etapa de evaluare calitativă**, fiecare membru al comisiei de evaluare va analiza și verifica respectarea criteriilor de evaluare menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:

* criteriile generale de evaluare, stabilite prin anexa nr. 1 la metodologia susmenționată, și ponderea (importanța) fiecărui dintre criteriile de evaluare
* următoarele criterii specifice de calitate:

|  |
| --- |
| N/A |

* ponderea (importanța) fiecărui criteriu de evaluare calitativă, general și specific, după caz.

1. Selecția proiectelor, comunicarea rezultatelor evaluării și contestarea rezultatelor evaluării, după caz, precum și etapa de contractare, se vor realiza conform prevederilor din Ghidul general.

# K. Revizuirea ghidului specific

1. În situația în care pe parcursul apelului de proiecte intervin modificări de natură a afecta regulile și condițiile de finanțare stabilite prin prezentul ghid, inclusiv prelungirea termenului de depunere, prezentul ghid va fi completat/modificat, prin publicarea unei versiuni revizuite.
2. În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului specific.
3. Aspectele prevăzute în cadrul prezentului ghidul se raportează la legislația în vigoare. Modificarea prevederilor legale în vigoare poate determina organizatorul apelului să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.
4. Organismul Intermediar poate emite una sau mai multe actualizări ale prezentului ghid, cu obligația specificării în cadrul acestor modificări a condițiilor tranzitorii pentru proiectele aflate în diferite stadii ale procesului de evaluare și contractare.
5. Anularea apelului de proiecte - Pot apărea circumstanțe care să determine autoritatea de management să decidă anularea apelului de proiecte. În această situație, beneficiarii care au transmis cereri de finanțare vor fi informați și se va actualiza pagina dedicată apelului. Anulările sunt fără drept la compensație.
6. Prezentul ghid și eventualele versiuni sunt/vor fi publicate pe siteul AM [www.fed.mai.gov.ro](http://www.fed.mai.gov.ro) si [www.igi.mai.gov.ro](http://www.igi.mai.gov.ro) .

# L. Cum se depune o cerere de finanțare

1. Toate cererile de finanțare trebuie transmise **exclusiv electronic**, conform precizărilor menționate la pct. A6 din Ghidul general. **Aplicațiile pe hârtie NU sunt acceptate**.
2. Transmiterea cererilor de finanțare este un proces în 2 pași: 1. Crearea unui cont de utilizator și 2. Completarea și depunerea cererii de finanțare.
3. Cererile de finanțare trebuie transmise până la termenul limită de depunere, respectiv data și ora menționate în secțiunea F. După acest termen, nu va mai fi posibilă transmiterea cererilor, formularul de transmitere nu va mai fi activ/funcțional.
4. Cererile de finanțare trebuie să respecte limitările privind numărul de caractere. Paragrafele/textele în exces vor fi ignorate.
5. După transmiterea cererii de finanțare, trebuie să primiți un e-mail de confirmare (cu data și ora cererii dvs.). Dacă nu primiți acest e-mail de confirmare, înseamnă că cererea de finanțare NU a fost trimisă.
6. Detalii suplimentare, ghiduri și instrucțiuni sunt publicate pe [fed.mai.gov.ro/rofed/](https://fed.mai.gov.ro/rofed/).

# M. Ajutor, întrebări

1. În măsura posibilului, încercați să identificați informațiile și răspunsurile de care aveți nevoie în documentațiile, reglementările și ghidurile disponibile public. **Accesați frecvent pagina web dedicată** apelului de proiecte (pagina unde a fost publicat prezentul ghid, anunțul privind lansarea apelului), unde vor fi publicate întrebările și răspunsurile la solicitările primite, precum și eventualele versiuni revizuite ale prezentului Ghid.
2. Organismul Intermediar poate emite clarificări/interpretări ale prevederilor ghidului, cu condiția ca acestea să nu modifice sau să completeze prevederile acestuia.
3. Pentru respectarea principiilor privind transparența și tratamentul nediscriminatoriu, toate solicitările de clarificări, interpretări și întrebări, precum și răspunsurile transmise se vor publica pe pagina dedicată apelului de pe siteul AM, în secțiunea <https://fed.mai.gov.ro/in/apeluri/apeluri-proiecte/> .
4. Solicitările de clarificări și întrebările primite mai târziu de **10 zile calendaristice înainte de termenul limită de depunere a cererilor de finanțare** NU vor primi un răspuns.
5. În interesul tratamentului egal al aplicanților, Organismul Intermediar nu poate aviza prealabil un proiect propus cu privire la eligibilitatea aplicanților (beneficiarilor sau cobeneficiarilor, după caz), a costurilor estimate sau a proiectelor/acțiunilor/activităților.
6. Întrebări tehnice despre sistemul de comunicare electronică se pot transmite pe adresa [rofed@mai.gov.ro](mailto:rofed@mai.gov.ro). Indicați clar în email codul (idul) apelului de proiecte.
7. Solicitări de clarificări și întrebări privind prevederile prezentului ghid se pot transmise la următoarea adresă de e-mail (Indicați clar în email codul (idul) apelului de proiecte):

|  |
| --- |
| [sip.igi@mai.gov.ro](mailto:sip.igi@mai.gov.ro) |

# N. IMPORTANT !

1. Nu așteptați până la finalul termenului limită de depunere.
2. Citiți cu atenție prezentul Ghid specific și Ghidul general.
3. Respectați instrucțiunile din cererea de finanțare, acordați atenție recomandărilor din ghidul general.
4. Completați cererea de finanțare ținând cont de elementele de analiză/verificare/evaluare din grila de evaluare.
5. Prin transmiterea cererii de finanțare, beneficiarul acceptă toate obligațiile și responsabilitățile din prezentul Ghid specific și din Ghidul general.
6. Un beneficiar poate transmite una sau mai multe cereri de finanțare pentru proiecte diferite. Dacă există cereri pentru proiecte similare, foarte asemănătoare, va fi acceptată și evaluată o singură cerere de finanțare, se va solicita retragerea celorlalte cereri, iar în caz de refuz se vor respinge toate aceste cereri.
7. Retragere, retransmitere – o cerere de finanțare poate fi retrasă, revizuită și retransmisă până la termenul limită de depunere.

**Anexe**

# Anexa 1 Cererea de finanțare – model

# Anexa 2 Grila de evaluare - Criterii de admisibilitate și criterii de calitate

1. <https://fed.mai.gov.ro/fed-2021-2027/programele-nationale-aprobate/> [↑](#footnote-ref-2)
2. <https://fed.mai.gov.ro/fed-2021-2027/metodologii-programe-nationale-2021-2027-afaceri-interne/> [↑](#footnote-ref-3)
3. Doar pentru organizaţiile negurvernamentale. [↑](#footnote-ref-4)
4. Secțiunea D4 – Alte documente suplimentare privind cererea de finanțare [↑](#footnote-ref-5)
5. Raportul anual reflectă activitatea unei organizaţii timp de un an şi conţine de regulă informaţii specifice cum ar fi: misiune, obiective, programe derulate, informaţii financiare, lista membrilor Consiliului de administraţie etc. Forma de prezentare şi conţinutul specific al raportului anual rămân la latitudinea solicitantului. [↑](#footnote-ref-6)
6. <https://fed.mai.gov.ro/fed-2021-2027/metodologii-programe-nationale-2021-2027-afaceri-interne/> [↑](#footnote-ref-7)